Babski cōmber na Bykowinie
6 czyrwnia mijŏ prawie rōwnŏ rocznica ôficjalnego patrōnatu Św. Barbary nad Rudōm Ślōnskōm (ôd 1998 roku), tōż Zwiōnzek Gōrnoślōnski i tamtejszŏ parafijŏ świyntyj Barbary zôrganizowali wystawã „Babski cōmber u Św. Barbōrki”.
Na wystawie idzie ôglōndać prace ôd halymbiana Marka Wacława Judyckigo, co maluje herby. Na wystawã ôbrane były jego autorstwa herby, co na nich sōm patrōnki miast i gmin. Postrzōd nich ekstra miejsce zajmujōm herby ôd Rudy i Strumiynia, bo to na nich pokŏzanŏ je świyntŏ Barbara.
Idzie tyż ôbejzdrzeć skany walorōw filatelistycznych ze postaciōm świyntyj Barbary.
Cołkŏ wystawa ôprawiōnŏ je tyż ekstra rymowanōm narracyjōm ôd Brōnisława Wōntroby.
Foto na wiyrchu: Pogo91 / Wikimedia Commons
pap_Latn szl_Latn szl_Latn szl_Latn szl_Latn vec_Latn